Държавен вестник, бр. 83, 2017 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  83
Заболелите служители не могат да работят 
като водачи на транспортни средства без освиде­
телстване от специализираните комисии на На­
ционалната многопрофилна транспортна болница 
(НМТБ) – София, да упражняват професии, при 
които са изложени на травми, височина, както 
и професии, изискващи добро зрение, ако са 
настъпили усложнения.
Други разстройства на глюкозната регулация 
и ендокринната секреция на панкреаса
В тази рубрика влизат хипогликемична 
кома, друг вид хиперинсулинизъм, неуточнени 
състояния на хипогликемия и анормалност в 
секрецията на глюкагона, гастрина и други не­
уточнени състояния.
Разстройства на паратиреоидната жлеза
Тук спадат заболяванията, свързани с пови­
шена или понижена функция на паращитовид­
ните жлези. Решението при служители се взема 
индивидуално в зависимост от етиологията на 
заболяването, тежестта на протичането, наличи­
ето на усложнения и резултата от прилаганото 
лечение. Кандидат-служителите са негодни по 
1, 2 и 3 графи.
Разстройства на хипофизата и нейния хипо­
таламичен контрол
Към тази рубрика принадлежат състояния, 
при които болестният процес е в хипофизата или 
хипоталамуса и включва състояния на парциа­
лен или тотален хипопитуитаризъм с различна 
етиология и/или заболявания, характеризиращи 
се с повишена секреция на хипофизни хормони. 
Решението при служители се взема индивидуално 
в зависимост от етиологията на заболяването и 
тежестта на протичането му. Кандидат-служи­
телите са негодни по графи 1, 2 и 3.
Разстройства на надбъбречните жлези
Към тази рубрика принадлежат състояния­
та, при които основният болестен процес е в 
надбъбречните жлези и води до повишена или 
понижена функция на надбъбречната кора или 
медула. Решението при служители се взема 
индивидуално в зависимост от формата и хода 
на заболяването.
Кандидат-служителите по графи 1, 2 и 3 са 
негодни за работа в МВР.
Дисфункция на яйчниците
В тази рубрика се включват нарушенията в 
ендокринната и/или герминативната функция 
на яйчниците.
Дисфункция на тестисите
В тази рубрика спадат нарушенията на тес­
тикуларната функция – ендокринна, фертилна и 
комбинирана дисфункция. Решението за годност 
е в зависимост от тежестта на ендокринната 
тестикуларна дисфункция.
Полигландуларна дисфункция и свързани с 
нея разстройства
Тук спадат множествените ендокринни не­
оплазии (MEN 1, 2а, 2б). Това са фамилни 
заболявания, при които има комбинация от 
пролиферативни лезии на една или повече ен­
докринни жлези.
Решението за годност при служители се опре­
деля индивидуално в зависимост от засегнатите 
ендокринни структури, тежестта на протичане, 
еволюция на заболяването, възникналите услож­
нения и изхода от приложеното лечение. Канди­
дат-служителите от всички групи се определят 
като негодни.
Други ендокринни разстройства
В тази рубрика влизат нарушенията в пу­
бертетното развитие, карциноиден синдром, 
различни форми на нанизъм, некласифицирани 
другаде, дисфункция на пинеална жлеза и др. 
Индивидуална преценка за служители.
Недоимъчно хранене
Тук спадат: квашиоркор, маразъм и друго 
белтъчно-калорийно недояждане, екстремен 
недоимък на витамин А, витамин В-комплекс, 
витамин С, витамин Д и др.
Индивидуалната преценка се определя от 
тежестта и хода на протичане на заболяването.
Затлъстяване и други разстройства поради 
прехранване
Затлъстяването е сложно мултифакторно за­
боляване, характеризиращо се с натрупване на 
излишък от телесна мастна маса (подкожно, около 
вътрешните органи, в коремната кухина), която 
повишава риска от развитието на съпътстващи 
заболявания (сърдечно-съдови заболявания, 
захарен диабет, артериална хипертония, сънна 
апнея, ракови заболявания и др.).
Нормалното количество телесна мастна тъ­
кан е от 18 % – 23 % при мъжете и 25 % – 30 
% при жените. Обиколката на талията е важен 
показател за определяне на риска от заболявания 
при ИТМ над 30 кг/м2, при талия над 102 см 
при мъжете и 88 см при жените.
Според класификацията на СЗО 1997 г. в 
зависимост от индекса на телесна маса (ИТМ 
кг/м2) телесното тегло се разделя на: нормално 
тегло – 18,5 – 24,9 кг/м2, наднормено тегло (НТ) 
25 – 29,9 кг/м2, затлъстяване І ст. – 30 – 34,9 кг/м2,
затлъстяване ІІ ст. – 35 – 39,9 кг/м2, затлъстяване 
ІІІ ст. (екстремно затлъстяване) – повече или 
равно на 40 кг/м2.
При диагностиката на граничните случаи на 
наднормено телесно тегло количественото съот­
ношение на мастната спрямо немастната телесна 
маса се изследва посредством биоимпедансна 
техника и се прави индивидуална преценка.
Кандидат-служителите по графи 1 и 3 се 
определят като годни с наднормено тегло до 
ИТМ 29,9 кг/м2.
По графа 2 до ИТМ 40 кг/м2 годността се 
определя индивидуално в зависимост от изис­
кванията на службата.
Годността на служителите се определя инди­
видуално, като при ИТМ над 45 кг/м2 са негодни.
ИТМ се изчислява по формулата:
    Телесно тегло в кг
_________________________
Ръст в метри на квадрат
Разстройства на обмяната на веществата
Тук се отнасят смущения на обмяната на 
аминокиселините, въглехидратите, мазнините, 
минералната обмяна, пуриновата и други неу­
точнени смущения на обмяната.
Решенията са дадени в таблицата.